Diari Oficial de la Generalitat Valenciana


Sumari del DOGV 9464, del 07-11-2022 (2022/10609)

Extracte de la Resolució de 18 de octubre de 2022, del Rectorat de la Universitat de València, per la qual es convoca la primera edició del Premi Càtedra de Joventut de la Universitat de València al millor treball fi de grau, treball fi de màster i tesi doctoral, sobre joventut.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9464

Data del DOGV
:   07-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10282


Data del document
:   20-10-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 18 de octubre de 2022, del Rectorat de la Universitat de València, per la qual es convoca la primera edició del Premi Càtedra de Joventut de la Universitat de València al millor treball fi de grau, treball fi de màster i tesi doctoral, sobre joventut. [2022/10609]  
BDNS (identif.): 656232.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/656232)  
  
Primer. Beneficiaris  
Poden participar-hi estudiants o graduats/graduades de qualsevol titulació oficial de les universitats espanyoles que hagen presentat el seu treball de fi de grau (TFG), treball de fi de màster (TFM) o tesi doctoral (TD) durant els cursos 2019/20, 2020/21 i 2021/22, sobre aspectes vinculats a la investigació en joves.  
  
Segon. Objecte  
Constitueix l'objecte d'aquest concurs premiar el millor treball acadèmic de fi de grau (TFG), treball fi de màster (TFM) o tesi doctoral (TD), fets per estudiants o graduats durant els cursos 2019-20, 2020- 21 i 2021-22, que presenten la seua candidatura a aquesta convocatòria. La finalitat d'aquest premi és fomentar, entre l'estudiantat universitari, l'estudi d'aspectes relacionats amb la joventut.  
  
Tercer. Bases reguladores  
La convocatòria està publicada en la següent URL: https://go.uv.es/V8WsuSp  
  
Quarta. Quantia  
En l'expedient respectiu consta la consignació pressupostària adequada i suficient per a atendre les obligacions de despesa que puguen derivar-se d'aquesta convocatòria.  
Els premis es financen a càrrec del capítol VII del pressupost de la Universitat de València per a 2022, orgànica 5901543018, específica 27351060 per un import total de 1.400 euros.  
S'estableixen tres modalitats per al premi, premi al millor treball de fi de grau per un import de 300 euros, premi al millor treball de fi de màster per un import de 400 euros i premi a la millor tesi doctoral per un import de 700 euros.   
Al premi monetari se li aplica la retenció per IRPF que corresponga en funció de la normativa vigent. Aquest premi és compatible amb altres subvencions, ajudes, ingressos o recursos per a la mateixa finalitat.  
  
Els tutors o directors de la tesi doctoral premiada rebran un certificat acreditatiu per part de la Càtedra en reconeixement a la seua labor docent.  
  
Quint. Termini de presentació de sol·licituds  
Les sol·licituds es poden presentar a partir de l'endemà de la publicació de l'extracte de la resolució en el Diari Oficial de la Generalitat Valenciana (DOGV), fins al 20 de novembre de 2022.  
  
València, 20 d'octubre de 2022.- La vicerectora d'Innovació i Transferència (p. d. DOGV 30.05.2022), Rosa María Donat Beneito